Hof sê oor Madonna wat nog kinders wil aanneem | Maroela Media
Madonna en twee van haar kinders, David en Mercy (Foto: Facbeook)
Die gewilde Amerikaanse sangeres Madonna het weer haar gesin uitgebrei nadat sy onlangs twee jong Malawiese meisies aangeneem het.
Die sangeres, wat voorheen ontken het dat sy Malawi besoek met die oog daarop om meer kinders aan te neem, het Dinsdag amptelik toestemming van die Malawiese hooggeregshof gekry om die vierjarige tweelingsussies, Stella en Esther, aan te neem.
Mlenga Mvula, 'n justisiewoordvoerder, het bevestig 'n aannemingsbevel is aan Madonna uitgereik.
Dié tweeling word aangeneem uit die Home of Hope-kinderhuis in Mchinji, naby die grens met Zambië.
Die hooggeregshof het gesê dié besluit is geneem met die voorwaarde dat die sangeres die kinders 'n standvastige en veilige huis gee.
Dominic Misomale, 'n regerings-aangestelde voog, gaan saam met haar na Amerika terugkeer om terugvoer aan die hooggeregshof te gee.
Madonna het ook 'n nie-winsgewende organisasie in die land, Raising Malawi, wat minderbevoorregtes bemagtig en bystaan.
Ai ek hoop net sy is n goeie voorbeeld vir haar kinders. Taamlike onsmaaklike fotos' s het al in media verskyn. Sy haat dwelms, darem n pluspunt.
Wonder hoeveel ouerlose kinders sit in haar eie land wat sy kon aanneem? Darem vreemd hoe Afrika die bekende mense altyd so trek .. terwyl daar hordes Amerikaanse wesies is wat net so graag deur MADONNA aangeneem sou wou word, maar ja . dit trek dan seker nie genoeg aandag nie.
Stem nogals saam jou Lollipop. Jy kry baie meer aandag as jy kinders van Afrika aanneem.
As sy regtig 'n verskil wil maak sal sy geboortebeperking baie meer "push" hier in Afrika. Die oplossing is nie een of twee kinders aanneem nie maar die mense duidelik laat verstaan dat daar beperkte hulpbronne is vir die mens wêreldwyd. Malawi het droogte gehad en die Landerye het ook onder die kommandowurms deurgeloop. Maak hul liefs verstaan dat hul minder kinders MOET hê, dat hulle nie eers hulself kan voed wat nog te sê spul kinders, daar is ampers geen werk in hulle land nie, so doen dit en DAN maak jy 'n verskil!